আগুন দুর্ঘটনার কারণ ব্যখ্যা করে, ফায়ার সার্ভিসের কর্মকর্তারা বলেন, দেশে ছড়িয়ে-ছিটিয়ে রয়েছে অসংখ্য অফিস, কল-কারখানা, ব্যবসা প্রতিষ্ঠান ও আবাসিক ঘরবাড়ি। সেগুলোয় ব্যবহৃত হয় লাখ-লাখ কম্পিউটার। কাজ শেষে ব্যবহারকারীরা কম্পিউটার বন্ধ করলেও অধিকাংশ ক্ষেত্রেই সচল থাকে আইপিএসের লাইন। কোনোরকম বৈদ্যুতিক গোলোযোগ হলেই সেসব আইপিএসের মাধ্যমে ঘটে যেতে পারে বড় ধরনের দুর্ঘটনা। বেশ কয়েকটি অগ্নিকা-ের তদন্তে এ ধরনের তথ্য পাওয়া গেছে। আর গ্যাসজনিত দুর্ঘটনার কয়েকটি কারণের মধ্যে অন্যতম হলো অবৈধ গ্যাস সংযোগে নিম্নমানের মালামাল ব্যবহার। এ ছাড়া পাইপের লিকেজ বা চুলার চাবি নষ্ট হয়ে গেলে, এমনকি গ্যাসের চুলা চালু করে অন্য কাজ বা এর ওপর কাপড় শুকাতে দিলেও অগ্নিকা- ঘটতে পারে। তাই বাসা-বাড়িতে গ্যাসের চুলা ব্যবহার এবং অফিস আদালতে ইলেক্ট্রিক যন্ত্রের ব্যবহারে বিশেষ সতর্কতার পরামর্শ দিয়েছেন বিশেষজ্ঞরা।